Amorphis

Amorphis — фінскі прагрэсіў-метал гурт, заснаваны Янам Рэхбергерам, Томі Койвусаары і Эсай Халапайненам у 1990 годзе. Спачатку гурт граў дэз-метал, але на пазнейшых альбомах ён перайшоў да іншых жанраў, у тым ліку прагрэсіў-метал, фолк-метал і меладычны дэз-метал. Яны часта выкарыстоўваюць «Калевалу», эпічную паэму Фінляндыі, як крыніцу для сваіх тэкстаў. 

 Гісторыя 

 Under the Red Cloud 
Гурт пачаў запісваць дэма-версіі новых песень у пачатку 2015 года, а 4 сакавіка было абвешчана, што Amorphis пачнуць запісваць новы альбом у красавіку ў студыі Fascination Street Studio, Эрэбру, Швецыя, разам з прадзюсарам Енсам Богрэнам, а дата выхаду альбома запланавана на верасень 2015 года.

Тэксты песень зноў напісаў Пека Кайнулайнен, які кажа: «Як і «Калевала», яны апісваюць прыродныя з’явы, поры года і чалавечы розум. Сітуацыі, якія паўтараюцца, дзе чаргуюцца надзея і няўпэўненасць. Спробы атрымаць параду ад вышэйшых сіл. Вершы не ўтвараюць цэласнай гісторыі, але іх аб’ядноўвае пэўная тэма. Мы жывем пад чырвонай хмарай, і зноў час цісніць над намі». 

Пасля выхаду новага альбома павінен быў адбыцца сусветны тур, які пачаўся з канцэртаў на радзіме гурта, у Фінляндыі, а затым у лістападзе 2015 года — у іншых частках Еўропы з Nightwish і Arch Enemy. 

15 чэрвеня 2015 года гурт абвясціў аб выхадзе дванаццатага альбома пад назвай Under the Red Cloud, а таксама паказаў вокладку альбома, спіс песень і абвясціў дату выхаду — 4 верасня 2015 года.

 Queen of Time 
міні|Вакаліст Томі Йоутсен на Rockharz Open Air 2018
22 лютага 2018 года гурт Amorphis абвясціў аб завяршэнні запісу свайго трынаццатага студыйнага альбома Queen of Time, які выйшаў 18 мая 2018 года на лэйбле Nuclear Blast Records. У працэсе запісу альбома былы басіст гурта Олі-Пека «Опу» Лайнэ замяніў даўняга басіста Amorphis Нікласа Этэлявуоры, які пакінуў гурт у красавіку 2017 года пасля паўночнаамерыканскага турнэ з-за рознагалоссяў з кіраўніцтвам гурта. Гэта быў першы выпадак пасля выхаду альбома Tales from the Thousand Lakes, калі ўсе арыгінальныя ўдзельнікі гурта гралі разам на адным альбоме. 23 сакавіка 2018 года гурт выпусціў першы сінгл The Bee («Пчала»).

 Halo 
24 лютага 2022 года Amorphis выпусцілі свой 14-ы студыйны альбом Halo, прысвечаны 30-годдзю гурта з моманту выхаду дэбютнага альбома 1992 года The Karelian Isthmus. Падчас запісу альбома гурт змагаўся з рознымі ўскладненнямі, звязанымі з пандэміяй Covid-19. Гэты альбом таксама больш гітарны і «цяжэйшы», чым Queen of Time. Альбом быў добра ўспрыняты як фанатамі, так і крытыкамі, трапіў на вяршыню чартаў у Фінляндыі і ў топ-10 чартаў у многіх іншых краінах. Па стане на сакавік 2022 года дзве песні з альбома былі выпушчаныя з поўнымі музычнымі відэакліпамі (The Moon і On the Dark Waters). Альбом працягвае ў значнай ступені абапірацца на фінскі фальклор, са спасылкамі на Туонелу, падземны свет фінскай і эстонскай міфалогіі.

 Музычны стыль 
Amorphis пачыналі як дэз-метал і дэз-дум-гурт, а пазней перайшлі да іншых стыляў, такіх як прагрэсіў-метал, меладычны дэз-метал і фолк-метал.

 Удзельнікі гурта 

 Дзеючыя 

 Эса Халапайнен — сола-гітара (1990—цяпер)
 Томі Койвусаары — рытм-гітара, бэк-вакал (1990—цяперашні час), вядучы вакал (1990—1998)
 Сантэры Каліё — клавішныя (1998—цяпер)
 Ян Рэхбергер — ударныя (1990—1996, 2002—цяперашні час), студыйныя клавішныя (1990—1993)
 Томі Йоўтсен — вядучы вакал (2005—цяперашні час)
 Олі-Пека Лайнэ — бас-гітара, бэк-вакал (1990—2000, 2017—цяперашні час)

 Дыскаграфія 
Студыйныя альбомы

 The Karelian Isthmus (1992)
 Tales from the Thousand Lakes (1994)
 Elegy (1996)
 Tuonela (1999)
 Am Universum (2001)
 Far from the Sun (2003)
 Eclipse (2006)
 Silent Waters (2007)
 Skyforger (2009)
 The Beginning of Times (2011)
 Circle (2013)
 Under the Red Cloud (2015)
 Queen of Time (2018)
 Halo (2022)
 Borderland (2025)

 Зноскі 

 Знешнія спасылкі 




Катэгорыя:Музычныя калектывы, якія з’явіліся ў 1990 годзе
Катэгорыя:Метал-гурты Фінляндыі
Катэгорыя:Фолк-метал-гурты Фінляндыі
Катэгорыя:Гурты меладычнага дэз-метала